# **DECIZIA ETAPEI DE ÎNCADRARE**

## Nr. xx din 12.05.2020

##

Ca urmare a solicitării de emitere a acordului de mediu adresate de **RDE Harghita S.R.L.**, cu sediul în mun. Odorheiu Secuiesc, platoul Cekend, nr. 0, jud. Harghita, înregistrată la APM Harghita cu nr. 1279/11.02.2020, completată la nr. 3192/13.04.2020 și la nr. 3602/04.05.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 12.05.2020, că proiectul **„Amenajare hală existentă pentru fabricarea elementelor de mobilier de grădină”** propus a fi amplasat în jud. Harghita, mun. Odorheiu Secuiesc, str. Nicolae Bălcescu, nr. 79K- nu se supune evaluării impactului asupra mediului**.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 11 lit. b. – instalații pentru eliminarea deșeurilor , altele decât cele prevăzute în anexa nr. 1

 b) Justificarea potrivit criteriilor prevăzute în anexa nr. 3;

 **1. Caracteristicile proiectului**

***a) dimensiunea și concepția întregului proiect:***

Hala de producție este închiriată conform contractului de închiriere și are o suprafață totală de 1786mp, din care suprafața pentru zona de producție este 1536mp, iar pentru zona pentru birouri este de 250mp.

Investiția prevede amenajarea halei existente, fără a aduce modificări structurii sau arhitecturii clădirii. Vor fi efectuate lucrări de amenajare a spațiului prin:

 - Vopsire si tencuire pereți

- Refacere instalații electrice

 - Înlocuire obiecte sanitare, conducte de apa si canalizare in grupul sanitar

Se vor produce elemente de mobilier de grădină, de ex. lăzi de compost, prin reciclarea deșeurilor de material plastic.

Descrierea fluxului tehnologic:

1. Recepție deșeuri de materiale plastice (HDPE, LDPE, PE, PP, polistiren, etc., sau amestecuri din aceste materiale).
* recepția deșeurilor de materiale plastice se face direct in hala, pe platforma betonata.
* deșeurile de materiale plastice reciclabile sortate, provin de la stații de sortare și operatori de colectare deșeuri.
* acestea sunt direcționate la locul de descărcare, respectiv boxele de depozitare sau procesare, după verificarea documentelor de transport, a tipului și a stării deșeurilor.
1. Verificare/Sortare

➢Verificare Se verifică tipul de deșeuri de materiale plastice și starea acestora, iar în funcție de rezultat acesta se direcționează direct la procesare (în cazul în care este vorba de deșeu omogen sortat după criteriile prestabilite) sau la linia de sortare (în cazul în care este vorba de deșeuri de materiale plastice care conțin elemente de impuritate sau incompatibile cu procesul tehnologic)

➢Sortarea

După recepție și verificarea deșeurilor de materiale plastice, acestea sunt dirijate către platforma de depozitare compartimentată (boxe) pe tip de deșeuri de materiale plastice, de unde vor trece prin două faze de sortare:

− faza 1 - sortare manuală direct în boxele de depozitare, în hala acoperită, pe pardoseala din beton.

− faza 2 - sortare manuală și semi automată pe linia de sortare.

 Linia de sortare este alcătuită din:

 − cuvă de încărcare cu bandă de transport la bază și bandă de ridicare la banda de sortare – se încarcă cu încărcător frontal, din boxele de depozitare inițial. Din cuva de încărcare, cu ajutorul benzilor de transport materialele ajung pe banda de sortare din cabină.

 − cabină de sortare manuală cu 10 posturi de lucru, dotată cu bandă de sortare manuală cu câte 5 posturi de lucru de fiecare parte a benzii, prevăzute fiecare cu orificii, astfel încât materialele sortate să ajungă prin intermediul acestora în boxele destinate fiecărei categorii. Sortarea se face cu respectarea regulamentului privind utilizarea benzilor de sortare şi ascensoare. Viteza benzii este reglată in funcție de capacitatea de lucru a muncitorilor pe schimb. De pe banda de sortare se vor elimina materialele posibil periculoase (flacoane contaminate cu clor, recipiente conţinând rămăşiţe de detergenţi, vopsele, medicamente expirate, etc.), în europubele de 120 l (amplasate lângǎ operatori), astfel încât acestea să nu ajungă în boxele de materiale sortate.

− boxe de stocare pe categorii sortate a deșeurilor reciclabile;

 − separator magnetic – pentru materialul feros

− separator cu curenți turbionari – pentru aluminiu

− separator optic – pentru separarea pe diferite tipuri de plastic (HDPE, LDPE, PE, PP, polistiren, etc. sau amestecuri din aceste materiale).

 − bandă de încărcare presă;

 − presă de balotat semiautomată, orizontală. După adunarea unei cantități suficiente în boxe, pe o categorie de deșeu de material plastic, acestea sunt transferate la procesare. Pentru a eficientiza utilizarea spațiului categoriile care necesită depozitate înainte de procesare vor fi încărcate pe banda care alimentează presa de balotare şi se vor balota pe fracţiune conform conţinutului sortat în aceea boxǎ. Baloţii de materiale sortate vor fi transportaţi cu ajutorul unui încărcător frontal în zona de depozitare, de unde se pot livra clienţilor pe baza contractelor de valorificare sau vor fi dirijate la procesare.

1. Procesare

 ➢Procesare mecanică - operație de valorificare - R12 - Deșeurile de material plastic care poate fi procesat se refera la următoarele categorii de polimeri: HDPE, LDPE, PE, PP, polistiren, etc., sau amestecuri din aceste materiale. Procesarea mecanică a materialului plastic constă din mărunțirea acestuia, pe tipuri de polimeri, în două etape: - etapa 1: mărunțirea cu ajutorul unui shredder, la dimensiuni variabile între 30 și 80 mm. După mărunțire materialul este colectat în saci tip bigbag prin intermediul unei benzi transportoare cu cap magnetic, pentru separarea bucăților de fier.

- etapa 2: mărunțirea cu ajutorul unei mori, la dimensiuni variabile între 5 și 20 mm. După mărunțire materialul este colectat în saci tip bigbag prin intermediul unui ciclon. ➢Procesare termică - operație de valorificare R3 - materialul plastic mărunțit, pe tipuri de polimeri, va fi trecut printr-un extruder, care prin topire va omogeniza materialul, rezultând baghete, care vor fi remărunțite in moara sub forma de granule. - materialul regranulat va fi trecut din nou prin extruder pentru o mai buna omogenizare a materialului, după care va fi regranulat din nou in moara - după a doua regranulare a materialului plastic, acesta este introdus in extruder, dotat cu o matrița la capătul acestuia, pentru obținerea de:

* elemente dreptunghiulare – din care se vor face lăzi de compost;
* alte elemente de mobilier de grădină și urban.

Deșeuri tratate in tipul funcţionării sunt provenite de la persoane fizice, populație sau alți colectori și sunt utilizate in vederea obținerii de produse finite:

 - 15 01 02 - deșeuri de ambalaje de materiale plastic

 - 20 01 39 - materiale plastic

 - 16 01 19 materiale plastice

**Materiile prime, energia si combustibilii utilizați, cu modul de asigurare a acestora**

* Pentru realizarea proiectului se vor folosi ca materiale: vopsele, tencuieli, conducte de apa/canalizare, cabluri electrice, obiecte sanitare.

Utilajele și mijloacele de transport care se vor utiliza pentru realizarea lucrărilor se vor alimenta cu combustibil la puncte de distribuţie a carburanţilor autorizate.

* In faza de funcționare se vor utiliza ca si materii prime deșeuri de materiale plastice – aprox. 1000 tone/an, sârmă pentru baloți – aprox. 100 kg/luna.

Utilități/combustibil necesare in perioada de funcționare: - combustibil: motorină aprox. 400 l/lună - energie electrică: aprox. 2500 kWh/lună - apă: aprox. 4 mc/luna utilizata in scop menajer. Nu se utilizează apa in scop tehnologic.

**Utilități:**

Hala de producție este racordată la reţeaua de alimentare cu apă, canalizare, electricitate.

 − apă: se va asigura din rețeaua platformei industrial

 − apă uzată menajeră: se va evacua in canalizarea platformei industriale

***b) cumularea cu alte proiecte existente și /sau aprobate*** Hala de producție este amplasata pe o platforma industriala, unde se mai desfășoară si alte activități.

***c) utilizarea resurselor naturale, în special a solului, a terenurilor, a apei și a biodiversității***: nu este cazul.

***d) producţia de deşeuri:***

**In faza de realizare a proiectului** pot fi generate următoarele tipuri de deşeuri:

- 17 02 02 – sticlă – cca 0,05 tone

 - 17 02 03 - materiale plastice – cca 0,05 tone

 - 17 04 07 - amestecuri metalice – cca 0,1 tone

 - 17 04 11 - cabluri, altele decât cele specificate la 17 04 10 – cca 0,02 tone

- 17 09 04 - amestecuri de deșeuri de la construcții si demolări – cca 120 tone

 - 15 01 01 - ambalaje de hârtie si carton – cca 0,2 tone

 - 15 01 02 - ambalaje de materiale plastice – cca 0,1 tone

- 15 01 06 - ambalaje amestec – cca 0,1 tone.

 **In faza de operare vor rezulta:**

- 19 12 12 - alte deşeuri (inclusiv amestecuri de materiale) de la tratarea mecanica a deșeurilor, altele decât cele specificate la 19 12 11

 - 19 12 04 - materiale plastice şi de cauciuc In urma operațiilor de sortare mai pot sa apară accidental si deșeuri care poți fi valorificate la terți, pe codurile

 - 15 01 02 - deșeuri de ambalaje de materiale plastic

 - 15 01 01- ambalaje de hârtie si carton

 - 15 01 05 - ambalaje de materiale composite

- 15 01 06 - ambalaje amestecate

 - 15 01 10\* - ambalaje cu conținut de substanțe periculoase

 - 20 01 39 – unele deșeuri de materiale plastice care nu se pretează tratării

- 20 01 40 – metale

 - 20 03 01 - deșeuri municipal amestecate de la angajați.

***e) poluarea și alte efecte nocive***:

***1.emisii în aer***

→ pe durata lucrărilor sunt posibile emisii în aer de praf de la operaţiuni de manevrare a materialelor şi gaze de eşapament de la maşinile folosite.

 → în perioada funcţionării: avȃnd în vedere profilul de activitate, sursele/emisiile și poluanții vor fi: emisii de pulberi de la măcinare in moara, emisii difuze de poluanți de descompunere de la polimeri in procesele termice de extrudare si injecție, emisii de la mijloacele auto de pe platformă.

 ***2. emisii în apă:***

→ în timpul realizării lucrărilor, pot să apară scăpări de produse petroliere de la autovehiculele care aduc materiale pentru amenajările propuse in cadrul halei

→ în timpul funcţionării: - apele uzate menajere se vor evacua in rețeaua de canalizare existenta a platformei industriale.

 ***3.emisii în sol****:*

→sursele de poluanți pentru sol, subsol, ape freatice și de adȃncime

 - scurgeri accidentale de carburanţi de la utilajele si autovehiculele utilizate pe durata lucrărilor de execuție a proiectului;

 - depozitări necontrolate de deșeuri, inclusiv în perioada de funcționare.

***4.zgomot****:-*

• sursele de zgomot si de vibrații

 - mijloacele de transport folosite pe durata realizării proiectului;

 - moara de măcinare și shredder;

 - traficul, activităţile de pe platforme exterioare.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

În cadrul activității nu se vor utiliza substanțe și preparate chimice periculoase.

***g) riscurile pentru sănătatea umană:*** Hala de producție se află într-o zonă industrială existentă, iar în vecinătate nu se găsesc obiective protejate care ar putea fi afectate de viitoarea activitate.

**2. Amplasarea proiectului**

**a) utilizarea actuală și aprobată a terenului:** terenul aferent obiectivului se află în intravilanul municipiului Odorheiu Secuiesc, folosința actuală hală de producție existentă cu teren conform *Certificatului de urbanism nr. 32/03.02.2020 emis de Primăria Municipiului Odorheiu Secuiesc*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

#  v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 4,20 km de limita sitului Natura 2000 ROSCI 0383-„Râul Târnava Mare între Odorheiu Secuiesc şi Vânători”

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanul municipiului Odorheiu Secuiesc*

*- numărul persoanelor afectate: Proiectul nu generează un impact potențial asupra condițiilor de viață ale locuitorilor*

 b) natura impactului: *se consideră a fi în limitele acceptate de legislație, prin măsurile prevăzute din fază de proiectare pentru prevenirea poluării factorilor de mediu*

 c) natura transfrontalieră a impactului: *nu este cazul.*

 d) intensitatea și complexitatea impactului: *-* în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *Probabilitatea impactului este redusă, atât pe perioada realizării lucrărilor, cât și în timpul funcționării obiectivului.*

 f) debutul, durata, frecvența și reversibilitatea preconizate ale impactului: *Pe durata realizării investiţiei impactul va fi imediat și va avea o desfașurare constantă, fără fluctuaţii majore în timp, la nivel local, fără a afecta zone sensibile. In timpul funcţionării, probabilitatea impactului este redusă*.

 g) cumularea impactului cu impactul altor proiecte existente și/sau aprobate: *nu este cazul.*

 h) posibilitatea de reducere efectivă a impactului: *prin respectarea legislației în vigoare*

 **II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

 **III. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:** Nu este cazul.

**Condiţiile de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare
2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;
1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Lucrările se vor efectua numai în perimetrul aferent proiectului.
2. Respectarea prevederilor OUG nr. 195/2005 privind protecția mediului, cu toate modificările și completările ulterioare;
3. După realizarea investiţiei veţi avea obligaţia de a solicita şi de a obţine Autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit geogr. MIHÁLY István